**Love for**

**Vendsyssel Husflidsforening.**

**I daglig tale: Vendsyssel Husflid.**

**§ 1 Navn og hjemsted.**

Foreningens navn er Vendsyssel Husflidsforening med hjemsted i Hjørring, Brønderslev og Jammerbugt Kommuner.

**§ 2 Landsorganisation.**

Landsforeningen er medlem af *FORA* – Netværk for oplysning med tilhørsforhold i Nordjyllands Region.

**§ 3 Formål.**

Foreningens formål er at fremme og udvikle dansk husflid og dansk identitet gennem folkeoplysende virksomhed samt bevare og videregivehusflidens kulturelle værdier. Dette gøres gennem udstillings- og kursusvirksomhed samt kulturelle og sociale arrangementer.

**§ 4 Virksomhed.**

Formålet søges opnået ved information og udstillingsvirksomhed samt gennem tilbud om medlemsaktiviteter og kursusvirksomhed i forskellige husflidsfag for alle aldersgrupper.

**§ 5 Medlemmer.**

Alle kan blive medlem af foreningen, såfremt de kan tilslutte sig formålet.

Man kan blive medlem af foreningen på to måder.

1. Personligt medlem af Vendsyssel Husflidsforening

1. Ved at være lokalmedlem i en af de tre kommuners Husflidsforeninger og betale kontingent direkte til denne forening og derved opnå kollektivt medlemskab af Vendsyssel Husflidsforening skal oplyse antal medlemmer.

Medlemmerne hæfter ikke personligt for foreningens økonomi.

Enkeltmedlemmer kan blive ekskluderet fra foreningen dersom de ikke lever op til foreningens formålsparagraf. En af bestyrelsen begrundet eksklusion skal godkendes af næstekomne generalforsamling hvorefter eksklusionen kan træde i kraft.

**§ 6 Bestyrelsen.**

Foreningen ledes af en bestyrelse bestående af 1 medlem fra hver af de tre kommuners husflidsforeninger, disse medlemmer er således ikke på valg. Derudover vælges på den ordinære generalforsamling 5 medlemmer til bestyrelsen, disse vælges for 2 år af gangen. I ulige år afgår 2 af disse og i lige år 3 bestyrelsesmedlemmer. Der vælges ligeledes 1

bestyrelsessuppleant på generalforsamlingen, suppleanten vælges for 1 år.

Hvis et af de fødte medlemmer af bestyrelsen ønsker at udtræde har den pågældende husflidsforening ret og pligt til at udpege et nyt medlem.

Afgår et på generalforsamlingen valgt bestyrelsesmedlem indtræder en suppleant i stedet. Suppleanten afgår ved næste generalforsamling, men kan genvælges.

Bestyrelsen konstituerer sig på først komne bestyrelsesmøde møde senest 30 dage efter generalforsamlingen med formand, næstformand, kasserer samt sekretær.

Bestyrelsen udarbejder en forretningsorden for sit virke og om formandens bemyndigelse. I tilfælde af stemmelighed i bestyrelsen har formandens stemme afgørelsen.

Formanden indkalder til bestyrelsesmøde med udsendelse af dagsorden og leder i øvrigt foreningens anliggender i overensstemmelse med bestyrelsens beslutninger.

Formanden, skolelederen eller 2 bestyrelsesmedlemmer kan til enhver tid kræve afholdt bestyrelsesmøder. Der skrives referat af møderne. Det er bestyrelsens opgaver at:

1. Udarbejde program for medlemsaktiviteter og kursusvirksomhed.

1. Ansætte og afskedige skoleleder. Medlemmer af bestyrelsen kan ikke ansættes som skoleleder.

1. Udarbejde budget og regnskab.

1. Føre fortegnelse over foreningens ejendele og evt. at holde disse forsikret mod tyveri og brand.

**§ 7 Ordinær generalforsamling**

Generalforsamlingen er foreningens øverste myndighed og afholdes hvert år i marts måned. Indvarslingen sker ved skriftlig meddelelse til de tre kommuners husflidsforeningers formænd samt ved annoncering på foreningens hjemmeside mindst 4 uger før generalforsamlingens afholdelse.

Det påhviler de tre kommuners husflidsforeningers formænd at sørge for en kundgørelse af generalforsamlingen ved opslag i foreningens lokaler. .

Generalforsamlingens dagsordenen, skal indeholde følgende punkter.

1. Valg af dirigent og referent.

1. Aflæggelse af bestyrelsens årsberetning

1. Aflæggelse og godkendelse af det reviderede regnskaber for foreningen.

 Fastsættelse af kontingent for lokalforeningsmedlemmer.

1. Drøftelse af program for medlemsaktiviteter og kursusvirksomhed i det kommende år.

1. Indkomne forslag fra medlemmerne

1. Valg af bestyrelsesmedlemmer og 1 suppleant.

1. Valg af revisor og revisorsuppleant.

1. Eventuelt.

Forslag der ønskes behandlet på generalforsamlingen skal være formanden i hænde senest 14 dage inden generalforsamlingens afholdelse.

Valgperioden for bestyrelsesmedlemmer er to år. På den årlige generalforsamling er skiftevis 2 i ulige år og *3* i lige år af de valgte 5 medlemmer på valg. Hvis et af de 5 valgte bestyrelsesmedlemmer går af i årets løb, indtræder suppleanten på pladsen indtil næste generalforsamling.

Valgperioden for suppleanter er 1 år. Revisoren vælges for 1 år. Revisorsuppleanten vælges for 1 år.

Generalforsamlingen er beslutningsdygtig uanset de fremmødte stemmeberettigede deltageres antal. Ved valg til bestyrelsen har hvert af de fremmødte medlemmer 1 stemme, de kandidater som får flest stemmer på generalforsamlingen er valgt til bestyrelsen. Den kandidat der i ulige år for tredje flest stemmer og i lige år fjerde flest stemmer er suppleant.

Alle medlemmer har stemmeret ved generalforsamlingen og medlemmer over 18 år er valgbare til bestyrelsen.

Almindelig stemmeflerhed er gældende ved alle afstemninger, undtagen ved vedtægtsændringer.

**§ 8 Ekstraordinær generalforsamling.**

Ekstraordinær generalforsamling skal afholdes, såfremt et flertallet af bestyrelsens medlemmer eller 1/3 af medlemmerne skriftligt forlanger det.

Generalforsamlingen indkaldes med mindst 4 ugers varsel med opgivelse af dagsordenen. Stemmereglerne fra ordinær generalforsamling finder tilsvarende anvendelse her.

**§ 9 Skoleleder.**

Bestyrelsen ansætter og afskediger en skoleleder og fastsætter dennes løn og arbejdsvilkår. Skolelederen er ansvarlig over for bestyrelsen og myndighederne. Medlemmer af bestyrelsen kan ikke ansættes som skoleleder.

Skolelederen har den administrative og pædagogiske ledelse af kursusvirksomheden for børn og voksne i henhold til Folkeoplysningsloven. De økonomiske rammer for skolelederen fastsættes af bestyrelsen, kassereren påser at disse overholdes.

Skolelederen udarbejder undervisningstilbud i henhold til programmet og træffer de fornødne aftaler med lærerne.

Skolelederen deltager i bestyrelsens møder – dog uden stemmeret.

**§10 Regnskab.**

Kassereren fører foreningens regnskab og er ansvarlig for dens midler.

Regnskaberne revideres af foreningens revisor og forelægges i underskrevet stand til generalforsamlingen til godkendelse. (Regnskabet skal være underskrevet af alle bestyrelsesmedlemmer samt den valgte revisor)

Regnskaberne følger kalenderåret.

Flest mulige af foreningens midler skal opbevares i pengeinstitut.

Foreningen tegnes i økonomisk henseende af formanden i forening med et andet bestyrelsesmedlem, eller tre bestyrelsesmedlemmer i forening.

**§ 11 Lovændring.**

Lovene kan ændres på en generalforsamling med 2/3 flertal, eventuelle ændringsforslag skal udsendes sammen med indkaldelse til generalforsamlingen med mindst 4 ugers varsel. Lovene skal være i overensstemmelse med *FORA*’*s* vedtægter.

**§ 13 Opløsning.**

Opløsning af foreningen kan kun ske på en normal indvarslet generalforsamling, hvor nedlæggelsen er et selvstændigt punkt på dagsordenen, og mindst 2/3 af de fremmødte stemmer for nedlæggelsen. Beslutningen skal bekræftes af 2/3 af de fremmødte på en yderligere normalt indvarslet generalforsamling, der tidligst afholdes 4 uger efter den første.

Med henblik på at overholde formalia i forbindelse med foreningens lukning, herunder placering/forbrug af eventuelt overskydende midler m.v. skal FORA og de tre kommuner orienteres senest i forbindelse med indkaldelsen til den første generalforsamling, hvor nedlæggelsen skal til afstemning.

**§ 14 Anvendelse af foreningens ejendom.**

Foreningens midler skal ved opløsning sikres til anvendelse ved eventuelt genoptagelse af husflidsarbejdet på egnen inden for en 2 årig periode. Midlerne administreres i hviletiden af FORA. Hvis der ikke efter 2 års forløb har vist sig mulighed for at genoptage foreningens virksomhed, fordeles midlerne efter nærmere aftale med de relevante kommunale myndigheder.

Foreningens papirer afleveres til arkivering hos et lokalt museum eller arkiv.

Således vedtaget på generalforsamlingen den

Lovene er den sendt til *FORA*, og hvis der modtages tilskud fra Folkeoplysningsloven, da også til den kommunale forvaltning herfor.